laion/Wikipedia-Exotic huggingface dataset:
দোহাজারী

দোহাজারী বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। আয়তনের ভিত্তিতে শহরটি চন্দনাইশ উপজেলার বৃহত্তম শহর। দোহাজারী শহরের মোট জনসংখ্যা ৫৬,৬৩৩ জন। শহরটির অবস্থানের অক্ষাংশ ও দ্রাঘিমাংশ হল ২২°১০′০০″ উত্তর ৯২°০৪′২৪″ পূর্ব﻿ / ﻿২২.১৬৬৬৩৯° উত্তর ৯২.০৭৩২৮৮° পূর্ব﻿ / 22.166639; 92.073288। সমুদ্র সমতল থেকে শহরটির গড় উচ্চতা ৭.৩৩ মিটার। ২০০৪ সালে দোহাজারী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দোহাজারী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ১১টি ওয়ার্ড এ বিভক্ত । ৪০.৭৪ বর্গ কি.মি. আয়তনের দোহাজারী শহর এলাকাটি দোহাজারী পৌরসভা দ্বারা পরিচালিত হয়। "পৌরসভায় উন্নীত হলো দোহাজারী - Suprobhat Bangladesh"। suprobhat.com। ১০ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২০।  "latitude, longitude and elevation of Baghaichhari, Bangladesh"। distancesto.com। সংগ্রহের তারিখ ২০২০-০১-২১।
গাইদঘাট রেলওয়ে স্টেশন

গাইদঘাট রেলওয়ে স্টেশন বর্তমান বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন ছিলো। এটি বর্তমানে অব্যবহৃত অবস্থায় আছে। ১৯৭৯ সালের ২৬ জানুয়ারী চুয়াডাঙ্গার গাইদঘাটে ভয়াবহ ট্রেন দুর্ঘটনা ঘটে। সেদিন বেলা ১টা ২০ মিনিটে খুলনা থেকে পার্বতীপুরগামী রকেট মেইল ট্রেনটি চুয়াডাঙ্গার গাইদঘাটে পৌছুলে দুর্ঘটনাকবলিত হয়। সরকারি হিসেবে এ দুর্ঘটনায় নিহতের সংখ্যা ছিল ৭৪। বেসরকারি হিসেবে নিহতের সংখ্যা ৫ শতাধিক। আহত হয়েছিল কয়েকশত যাত্রী । এ দুর্ঘটনার আগে ১৯৪০ সালে একই স্থানে ট্রেন দুর্ঘটনায় বেশ কয়েকজন মারা যায়। ১৯৭৯ সালের ৩০ অক্টোবর একই স্থানে ঘটে আরেকটি ট্রেন দুর্ঘটনা। ১৯৮০ সালের ১০ আগস্ট এখানে আবারো ট্রেন দুর্ঘটনায় মারা যায় ৪ জন। চিলাহাটি-পার্বতীপুর-সান্তাহার-দর্শনা লাইনের চুয়াডাঙ্গা রেলওয়ে স্টেশন ও জয়রামপুর রেলওয়ে স্টেশন এর মাঝে গাইদঘাট রেলওয়ে স্টেশনটি ছিলো। স্টেশনটির সর্বশেষ অবস্থা'গাঢ় লেখা' : ১৯৭৯ সালের ২৬ জানুয়ারি গাইদঘাটে ঘটে যাওয়া ভয়াবহ ট্রেন দুর্ঘটনার পর ১৯৮১ সালে এখানে নিহতদের স্মরণে স্মৃতিসৌধ নির্মাণ করা হয় । গাইদঘাট স্টেশনকে ঘিরে এখানে ব্যবসা-বাণিজ্যের প্রসার ঘটে । কিন্তু এ স্টেশন থেকে আশানুরূপ আয় না হওয়ায় রেলওয়ে কর্তৃপক্ষ কয়েক বছর পরই স্টেশনটি বন্ধ ঘোষণা করে । ঐ এলাকার তিন কিলোমিটার লাইন এখনো ঝুঁকিপূর্ণ ‌।‌ জনশ্রুতি অনুযায়ী এখনো সেখানে ট্রেনের গতি কমিয়ে পাস করানো হয় । ১৯৭৯ সালের দুর্ঘটনাকবলিত সেই স্থানের খুব কাছে ওয়াল তৈরি করে মাটি ধসে পড়া রোধ করা হয়েছে । বর্তমানে এ স্টেশনের চিহ্ন খুঁজে পাওয়া দায় । শুধুমাত্র স্টেশনের একটি টিনশেড বিল্ডিং রয়েছে । সংবাদদাতা, জেলা (২০১৯-১০-০৪)। "চুয়াডাঙ্গায় ট্রেনের ধাক্কায় বৃদ্ধ নিহত"। risingbd.com। সংগ্রহের তারিখ ২০২০-০১-২৮।  "আসনসংখ্যা বাড়ানোর দাবিতে রেলপথ অবরোধ"। প্রথম আলো। সংগ্রহের তারিখ ২০২০-০১-২৮।  "বন্ধ চুয়াডাঙ্গার ৫টি রেলস্টেশন, ধুঁকছে বাকিগুলোও"। Sarabangla.net। ২০১৯-১০-১৫। সংগ্রহের তারিখ ২০২০-০১-২৮।  "চুয়াডাঙ্গার গাইদঘাট ট্রাজেডি দিবস আজ - :: আন্দোলনের বাজার ::"। ২০২০-০১-২৮ তারিখে মূল থেকে আর্কাইভ করা। সংগ্রহের তারিখ ২০২০-০১-২৮।
জয়রামপুর রেলওয়ে স্টেশন

জয়রামপুর রেলওয়ে স্টেশন বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন। জয়রামপুর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: রূপসা এক্সপ্রেস সীমান্ত এক্সপ্রেস কপোতাক্ষ এক্সপ্রেস সাগরদাঁড়ি এক্সপ্রেস সুন্দরবন এক্সপ্রেস চিত্রা এক্সপ্রেস বেনাপোল এক্সপ্রেস মহানন্দা এক্সপ্রেস রকেট এক্সপ্রেস নকশীকাঁথা এক্সপ্রেস ও লোকাল ট্রেন। "চুয়াডাঙ্গার পাচঁটি রেলওয়ে স্টেশন খুড়িয়ে খুড়িয়ে চলছে !"। ২০২০-০১-২৮ তারিখে মূল থেকে আর্কাইভ করা। সংগ্রহের তারিখ ২০২০-০১-২৮।  "চুয়াডাঙ্গায় পাঁচ বছর ধরে বন্ধ ৫টি রেলওয়ে স্টেশন"। www.independent24.com/। সংগ্রহের তারিখ ২০২০-০১-২৮।
দর্শনা জংশন রেলওয়ে স্টেশন

দর্শনা জংশন রেলওয়ে স্টেশন বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন। কলকাতা থেকে শিলিগুড়ি সরাসরি যাতায়াত ব্যবস্থা চালু করার জন্য বৃটিশ সরকার ১৮৭৮ সালে চিলাহাটি-পার্বতীপুর-সান্তাহার-দর্শনা লাইন ও কলকাতা থেকে যশোর থেকে খুলনা পর্যন্ত রেলপথ নির্মাণ তবে ১৯৪৭ এ দেশ ভাগ হয়ে যাবার পর দুই দেশের রেল যোগাযোগ বিচ্ছিন্ন হয়ে যায়। রাজশাহী রংপুরের সাথে তৎকালীন পূর্ব পাকিস্তানের খুলনার সাথে সরাসরি রেল যোগাযোগ ব্যাহত হয়। তাই খুব দ্রুত সময়ে তৎকালীন পূর্ব পাকিস্তান সরকার দ্রুত দর্শনা জংশন থেকে যশোর জংশন পর্যন্ত নতুন রেলপথ স্থাপন করে ১৯৫১ সালের মধ্যে। তখন থেকেই খুলনার সাথে সারা বাংলাদেশের সরাসরি রেল যোগাযোগ চালু হয়। দর্শনা জংশন রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: রূপসা এক্সপ্রেস সীমান্ত এক্সপ্রেস কপোতাক্ষ এক্সপ্রেস সাগরদাঁড়ি এক্সপ্রেস সুন্দরবন এক্সপ্রেস চিত্রা এক্সপ্রেস বেনাপোল এক্সপ্রেস মহানন্দা এক্সপ্রেস রকেট এক্সপ্রেস নকশীকাঁথা এক্সপ্রেস মৈত্রী এক্সপ্রেস ও লোকাল ট্রেন। "প্রবল চাহিদার বিপরীতে রেল কেন জনবান্ধব হতে পারল না"। যুগান্তর। সংগ্রহের তারিখ ২০২০-০২-১৫।  "রেলওয়ে - বাংলাপিডিয়া"। bn.banglapedia.org। সংগ্রহের তারিখ ২০২০-০২-১৬।  "বেনাপোল এক্সপ্রেস-এর যাত্রা শুরু"। www.m.mzamin.com। সংগ্রহের তারিখ ২০২০-০১-২৮।
আদিল এল আরবি ও বিলাল ফাল্লাহ

আদিল এল আরবি (জন্ম ৩০ জুন ১৯৮৮) ও বিলাল ফাল্লাহ (জন্ম ৪ জানুয়ারি ১৯৮৬) হচ্ছেন বেলজীয় চলচ্চিত্র পরিচালক ও টেলিভিশন পরিচালকদ্বয়। এই জুটিটি ইমেজ (২০১৪), ব্ল্যাক (২০১৫), ও পাস্তার-এর (২০১৮) মতো চলচ্চিত্রগুলো রচনা ও পরিচালনার জন্য পরিচিত, পাশাপাশি উইল স্মিথ ও মার্টিন লরেন্স অভিনীত ব্যাড বয়েজ ফ্যাঞ্চাইজির তৃতীয় সংস্করণ ব্যাড বয়েজ ফর লাইফ চলচ্চিত্র পরিচালনার জন্যও বিখ্যাত। আদিল এল আরবি ও বিলাল ফাল্লাহ একসঙ্গে চলচ্চিত্র বিদ্যালয়ে পড়েন। তাদের পরিচালিত প্রথম কর্ম ছিলো একটি স্বল্পদৈর্ঘ্য চলচ্চিত্র নাম ব্রয়েডার্স (২০১১), যা সমালোচকদের কর্তৃক প্রশংসিত হয়; তাদের পরবর্তী চলচ্চিত্র, ব্ল্যাক (২০১৫) ও পাস্তার (২০১৮), এগুলোও ইতিবাচক প্রতিক্রিয়া পায়। তারা টেলিভিশন সিরিজ স্নোফলের প্রথম দুটি এপিসোড পরিচালনা করেন, যেগুলো ২০১৭ সালের ৫ ও ১২ জুলাই প্রচারিত হয়, সেইসঙ্গে দিমিট্রি ভেগাস অ্যান্ড লাইক মাইকের সঙ্গীত ভিডিও হুয়েন আই গ্রো আপ, যা গান মার্কিন র‍্যাপার ওয়াইজ খলিফা। ব্যাড বয়েজ ফর লাইফ পরিচালনার পাশাপাশি আরবি ও ফাল্লাহ ব্রেভারলি হিলস কপ চলচ্চিত্র সিরিজের চতুর্থ সংস্করণ বেভারলি হিলস কপ ৪ও পরিচালনায় সংযুক্ত করেন, যেখানে এডি মুরফি তার ভূমিকাটি পূণরায় পালন করেন। "Production Begins on Bad Boys For Life"। জানুয়ারি ৭, ২০১৯। সংগ্রহের তারিখ জানুয়ারি ৮, ২০১৯। [স্থায়ীভাবে অকার্যকর সংযোগ] "Bad Boys for Life Begins Production, Will Smith Shares New Photo"। MovieWeb। জানুয়ারি ৭, ২০১৯। সংগ্রহের তারিখ জানুয়ারি ৮, ২০১৯।  "10 Directors to Watch: Adil El Arbi & Bilall Fallah Bring Street Cred to Belgian Cinema"। জানুয়ারি ৩, ২০১৮।  "Dimitri Vegas & Like Mike ft. Wiz Khalifa - When I Grow Up (Official Music Video)"। জুন ২২, ২০১৮।  Guglielmi, Luca (২০১৭-০১-১৫)। "A New Beverly Hills Cop Film Is Going Into Production This Summer"। All The Stuff You Care About। ২০১৭-০২-০২ তারিখে মূল থেকে আর্কাইভ করা। সংগ্রহের তারিখ ২০১৭-০১-১৯।  "'Beverly Hills Cop 4' moves forward with Eddie Murphy"। NY Daily News (ইংরেজি ভাষায়)। সংগ্রহের তারিখ ২০১৭-০৪-২৪।  ইন্টারনেট মুভি ডেটাবেজে আদিল এল আরবি (ইংরেজি) ইন্টারনেট মুভি ডেটাবেজে বিলাল ফাল্লাহ (ইংরেজি)
লাভ আজ কাল (২০২০-এর চলচ্চিত্র)

লাভ আজ কাল ইমতিয়াজ আলী পরিচালিত এবং কার্তিক আর্যন ও সারা আলি খান অভিনীত ২০২০ সালের ভারতীয় হিন্দি ভাষার প্রণয়ধর্মী নাট্য চলচ্চিত্র। এই চলচ্চিত্রের মূল ফটোগ্রাফি ২০১৯ সালের মার্চ মাসের প্রথমার্ধে শুরু হয়েছিল এবং ২০১৯ সালের জুলাই মাসে শেষ হয়েছিল। এই চলচ্চিত্রটি ভারতে ২০২০ সালের ১৪ই ফেব্রুয়ারি তারিখে ভালোবাসা দিবসের দিন মুক্তির তারিখ নির্ধারণ করা হয়েছে। কার্তিক আর্যন – বীর সারা আলি খান – জো রণদীপ হুদা আরুশি শর্মা "Kartik Aaryan shares loved up picture with Sara Ali Khan and fans just can't keep calm!"। The Times of India। ২০ মার্চ ২০১৯। সংগ্রহের তারিখ ২১ মার্চ ২০১৯।  "Sara Ali Khan and Kartik Aaryan Wrap Up Shoot for Imtiaz Ali's Next in Himachal Pradesh"। CNN-News18। ১ জুলাই ২০১৯। সংগ্রহের তারিখ ৩ জুলাই ২০১৯।  "Sara Ali Khan, Kartik Aaryan share romantic first look pic, release date for Aaj Kal. See here"। Hindustan Times। ২১ মার্চ ২০১৯। সংগ্রহের তারিখ ২১ মার্চ ২০১৯।  "Five years after Highway, Randeep Hooda to reunite with Imtiaz Ali for his next?"। Times Now News 18। ২০ ফেব্রুয়ারি ২০১৯। সংগ্রহের তারিখ ২১ মার্চ ২০১৯।  ইন্টারনেট মুভি ডেটাবেজে লাভ আজ কাল (ইংরেজি) বলিউড হাঙ্গামায় লাভ আজ কাল
বাংলা, নেপাল

বাংলা (Wangla) হচ্ছে দক্ষিণ নেপালের লুম্বিনী মন্ডলের অর্ঘখাঞ্চি জেলার সন্ধিখারকা পৌরসভার কেন্দ্রীয় বাজার। প্রাক্তন গ্রাম উন্নয়ন কমিটি (ভিডিসি) ১৮ মে ২০১৪ তারিখে বিদ্যমান সন্ধিখারকা, ডব্লিউ অ্যাংলা, নারপাণি, খানচিকোট, কেমাদাদা, আরঘা ও দ্বিভর্ণা ভিডিসিগুলিকে একত্রিত করে একটি পৌরসভায় রূপান্তরিত হয়েছিল। ১৯৯১ নেপাল আদমশুমারির সময়ে, শহরের ১,০৩৩ টি ঘরে জনসংখ্যা ছিল ৫,১৪২ জন। ২০০১ নেপাল আদমশুমারির সময়ে জনসংখ্যা ছিলো ৫৩৮০, যার মধ্যে শিক্ষার হার ছিলো ৬৬%। "72 new municipalities announced"। My Republica.com। ২০১৪-০৬-১৮ তারিখে মূল থেকে আর্কাইভ করা। সংগ্রহের তারিখ ২০১৪-০৬-১০।  "Government announces 72 new municipalities"। The Kathmandu Post। ২০১৪-১০-০৬ তারিখে মূল থেকে আর্কাইভ করা। সংগ্রহের তারিখ ২০১৪-০৬-১০।  "Nepal Census 2001"। Nepal's Village Development Committees। Digital Himalaya। ২০০৮-১০-১২ তারিখে মূল থেকে আর্কাইভ করা। সংগ্রহের তারিখ ২০১৩-০২-০৮।
খোরশেদ মেহেরমজী

খোরশেদ রুস্তমজী মেহেরমজী (উচ্চারণ; গুজরাটি: ખેરશેદ મહેરહોમજી; জন্ম: ৯ আগস্ট, ১৯১১ - মৃত্যু: ১০ ফেব্রুয়ারি, ১৯৮২) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৬ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে মুম্বই, পার্সিস ও পশ্চিম ভারত দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শী ছিলেন খোরশেদ মেহেরমজী। ১৯৩৩-৩৪ মৌসুম থেকে ১৯৪৫-৪৬ মৌসুম পর্যন্ত খোরশেদ মেহেরমজী’র প্রথম-শ্রেণীর খেলোয়াড়ী জীবন চলমান ছিল। বোম্বে পঞ্চদলীয় প্রতিযোগিতায় পার্সিস দলের পক্ষে অংশগ্রহণ করতেন। এছাড়াও, রঞ্জী ট্রফিতে বিভিন্ন দলের প্রতিনিধিত্ব করেছেন। খেলোয়াড়ী জীবনের অনেকগুলো বছর বোম্বে চতুর্দলীয় ও পঞ্চদলীয় প্রতিযোগিতায় খেলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন খোরশেদ মেহেরমজী। ২৫ জুলাই, ১৯৩৬ তারিখে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ১৯৩৬ সালে ভারত দলের সদস্যরূপে ইংল্যান্ড গমন করেন। ম্যানচেস্টারের ওল্ড ট্রাফোর্ডে অনুষ্ঠিত টেস্টে অংশগ্রহণের সুযোগ পান। ডিডি হিন্দলেকরকে সহায়তা করার লক্ষ্যে সংরক্ষিত উইকেট-রক্ষক হিসেবে ইংল্যান্ডে যান। সিরিজের দ্বিতীয় টেস্টে অংশগ্রহণের সুযোগ পেয়েছিলেন তিনি। তবে, একমাত্র টেস্টে খুব কমই সফলতার স্বাক্ষর রাখতে পেরেছিলেন। একমাত্র ইনিংসে শূন্য রানে অপরাজিত ছিলেন। এছাড়াও, অমর সিংয়ের বলে ইংরেজ অধিনায়ক গাবি অ্যালেনের ক্যাচ গ্লাভসবন্দী করেন। তার চাচা রুস্তমজী মেহেরমজী ১৯১১ সালে নিখিল ভারত দলের সদস্যরূপে ইংল্যান্ড গমন করেছিলেন। ১০ ফেব্রুয়ারি, ১৯৮২ তারিখে ৭০ বছর বয়সে বোম্বে এলাকায় খোরশেদ মেহেরমজী’র দেহাবসান ঘটে। List of India Test Cricketers "India – Test Batting Averages"। ESPNCricinfo। সংগ্রহের তারিখ ২৩ জানুয়ারি ২০২০।  পলি উমরিগড় দত্তারাম হিন্দলেকর এক টেস্টের বিস্ময়কারী ভারতীয় টেস্ট ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা উইকিমিডিয়া কমন্সে খোরশেদ মেহেরমজী সংক্রান্ত মিডিয়া রয়েছে। ইএসপিএনক্রিকইনফোতে খোরশেদ মেহেরমজী (ইংরেজি) ক্রিকেটআর্কাইভে খোরশেদ মেহেরমজী (সদস্যতা প্রয়োজনীয়) (ইংরেজি)
কালিগঞ্জ সরকারি কলেজ

কালিগঞ্জ সরকারী কলেজ (কালিগঞ্জ ডিগ্রি কলেজ নামেও পরিচিত) বাংলাদেশের দক্ষিণ পশ্চিম প্রান্তে সুন্দরবনের কোল ঘেষে কাকশিয়ালি নদীর দক্ষিণ প্রান্তে অবস্থিত সাতক্ষীরা জেলার কালিগঞ্জ উপজেলার একটি কলেজ। কলেজটি কালিগঞ্জ উপজেলার প্রথম উচ্চ মাধ্যমিক শিক্ষাপ্রতিষ্ঠান। কলেজটি ১৯৬৯ সালের ১লা জুলাই প্রতিষ্ঠিত হয়। ২০১৮ সালের ৮ আগস্ট কলেজটি সরকারিকরণ করা হয়। কালিগঞ্জ উপজেলার শেখ আব্দুল গফুর, বন্দকাটি গ্রামের আলহাজ সগীর আহমেদ এবং শেখ আহম্মেদ আলী, জি এম উকালত আলী, শিক্ষক শেখ আব্দুর রহমান, আব্দুর রহিম পাড়, শেখ আব্দুল লতিফ, নূর মোহাম্মদ, শেখ গোলাম বারী, ইছাহাক আলী সরদারদের উদ্যোগে কলেজটি স্থাপিত হয়। নির্মাণ কালের হিসেবে এটা সাতক্ষীরা জেলার দ্বিতীয় কলেজ। সাতক্ষীরা সরকারি কলেজ পরই কলেজটি প্রতিষ্ঠা লাভ করে। কলেজটি ৫.৮১৫০ একর জমির উপর প্রতিষ্ঠিত। প্রাচীর বেষ্ঠিত কলেজটির চৌহদ্দির ভিতরে ১টি শহীদ মিনার, ২টি পুকুর, বড় খেলার মাঠ, ছাত্রী কমনরুম, ছাত্রী আবাস (বর্তমানে অব্যবহৃত), ৪ তলা বিশিষ্ট বিজ্ঞান ভবন ও ৪ তলা বিশিষ্ট আইসিটি ভবন রয়েছে। আইসিটি ভবনটি শেখ কামালের নামে নামকরণ করা হয়েছে। এই কলেজে বর্তমানে একসাথে প্রায় ২৫০০ শিক্ষার্থীকে পাঠদানে সক্ষম। কলেজটিতে ১৯৬৯ সাল থেকে এইচ,এস,সি পর্যায়ে মানবিক, বিজ্ঞান ও বাণিজ্য বিভাগে পাঠদান শুরু হয়। বর্তমানে এইচ এস সি তে ২০টি বিষয়ে পাঠদান করা হয়। কলেজে ১৯৭২- ৭৩ শিক্ষাবর্ষ থেকে ডিগ্রিপাস কোর্সে পাঠদান শুরু হয়। বর্তমানে বি এ, বি এস এস, বি এস সি ও বি কম বিভাগে ১৫টি বিষয়ে পাঠদান করা হয়। ২০০৫-০৬ শিক্ষাবর্ষ থেকে বাংলাদেশ উন্মুক্ত বিশ্ববিদ্যালয় এর অধীন উন্মুক্ত কোর্স ও একই শিক্ষাবর্ষ থেকে বাংলাদেশ কারিগরি শিক্ষা বোর্ডেও অধীন বিএম কোর্স চালু করা হয়। ২০০৭ সাল থেকে বিএ (অনার্স) সম্মান কোর্স চালু হয়। এখানে রাষ্ট্র বিজ্ঞান, ইসলামী শিক্ষা ও ব্যবস্থাপনা এই ৩টি বিষয়ে অনার্স কোর্সে পাঠদান করা হয়। এইচএসসি কোর্স: বিজ্ঞান ব্যবসায় শিক্ষা মানবিক ডিগ্রি (পাস) কোর্স: বি.এ বিভাগ (পাস) বি এস এস বিভাগ (পাস) বি. বি. এস. বিভাগ (পাস) অনার্স কোর্স: রাষ্ট্র বিজ্ঞান ইসলামী শিক্ষা ব্যবস্থাপনা কারিগরি শিক্ষা কোর্সঃ বি এম "কালিগঞ্জ উপজেলা"। জাতীয় তথ্য বাতায়ন কালিগঞ্জ উপজেলা। ২০২০-০১-২৪ তারিখে মূল থেকে আর্কাইভ করা। সংগ্রহের তারিখ ২০২০-০১-২৫।  "কালিগঞ্জ সরকারি কলেজ, পর্ব-০১ : কলেজ প্রতিষ্ঠা, পরিচালনা ও অগ্রযাত্রা"। দৈনিক সাতনদী (ইংরেজি ভাষায়)। ২০২২-০৯-২৫ তারিখে মূল থেকে আর্কাইভ করা। সংগ্রহের তারিখ ২০২০-০১-২৫।  সাতক্ষীরা সরকারি কলেজ কালীগঞ্জ উপজেলা, সাতক্ষীরা নলতা আহছানিয়া মিশন রেসিডেন্সিয়াল কলেজ
বেঙ্গল, ইন্ডিয়ানা

বেঙ্গল হচ্ছে যুক্তরাষ্ট্রের ইন্ডিয়ানা অঙ্গরাজ্যের হেন্ড্রিক টাউনশিপ, শেলবি কাউন্টির একটি অসমর্থিত সম্প্রদায়। ১৮৮১ সালে বেঙ্গলে একটি ডাকঘর স্থাপিত হয়, যেটি ১৯০২ সালে বন্ধ হয়ে যাওয়ার আগ পর্যন্ত কার্যক্রম চালিয়েছে। সম্ভবত সম্প্রদায়টি দক্ষিণ এশিয়ার বঙ্গ (Bengal) থেকে এই নামটি গ্রহণ করেছিল । ১৯১০-এর দশকে, বেঙ্গলের নিজস্ব একটি উচ্চ বিদ্যালয় ছিল। বেঙ্গলের অবস্থান ৩৯°২৮′২৪″ উত্তর ৮৫°৫৫′২২″ পশ্চিম﻿ / ﻿৩৯.৪৭৩৩৩° উত্তর ৮৫.৯২২৭৮° পশ্চিম﻿ / 39.47333; -85.92278। "US Board on Geographic Names"। যুক্তরাষ্ট্রের ভূতত্ত্ব জরিপ। ২০০৭-১০-২৫। সংগ্রহের তারিখ ২০০৮-০১-৩১।  "Bengal, Indiana"। ভৌগোলিক নামসমূহের তথ্য ব্যবস্থা। যুক্তরাষ্ট্রের ভূতত্ত্ব জরিপ। সংগ্রহের তারিখ জুলাই ৩০, ২০১৭।  "Shelby County"। Jim Forte Postal History। সংগ্রহের তারিখ ৪ ডিসেম্বর ২০১৫।  Baker, Ronald L. (অক্টোবর ১৯৯৫)। From Needmore to Prosperity: Hoosier Place Names in Folklore and History। Indiana University Press। পৃষ্ঠা 65। আইএসবিএন 978-0-253-32866-3। ...probably was named for the state in India.  Shelby County, Indiana History & Families। Turner Publishing Company। ১৯৯২। পৃষ্ঠা 57। আইএসবিএন 978-1-56311-078-8।
শাকিল আহমেদ (ক্রিকেটার)

শাকিল আহমেদ (উর্দু: شکیل احمد‎‎; জন্ম: ১২ ফেব্রুয়ারি, ১৯৬৬) কুয়েত সিটিতে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯৮ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে কর্নওয়াল, খান রিসার্চ ল্যাবরেটরিজ ও রাওয়ালপিন্ডি দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন তিনি। ১৯৮৫-৮৬ মৌসুম থেকে ২০০২-০৩ মৌসুম পর্যন্ত শাকিল আহমেদের প্রথম-শ্রেণীর খেলোয়াড়ী জীবন চলমান ছিল। বামহাতি স্পিনার হিসেবে রাউন্ড-আর্ম ডেলিভারির ভঙ্গীমায় বোলিং কর্মে অগ্রসর হতেন। ১৯৯৮-৯৯ মৌসুমে রাওয়ালপিন্ডির সদস্যরূপে অস্ট্রেলিয়া একাদশের বিপক্ষে দশ উইকেট লাভ করেছিলেন। তন্মধ্যে, দ্বিতীয় ইনিংসে ৭/৭১ পেয়েছিলেন। সমগ্র প্রথম-শ্রেণীর খেলোয়াড়ী জীবনে ২২ গড়ে ৩৬৫ উইকেট লাভ করেছেন। সে তুলনায় একমাত্র টেস্টে অংশ নিয়ে চারটিমাত্র উইকেটের সন্ধান পেয়েছেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শাকিল আহমেদ। ২২ অক্টোবর, ১৯৯৮ তারিখে করাচীতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ১৯৯৮-৯৯ মৌসুমে অস্ট্রেলিয়া দল পাকিস্তান গমন করে। সিরিজের তৃতীয় টেস্টে ৩২ বছর বয়সে খেলার জন্যে আমন্ত্রিত হন। তবে, দল নির্বাচকমণ্ডলী পাকিস্তান দলে তার অংশগ্রহণের অনুমতি দিয়ে অনেকাংশে জুয়াড়ীর ভূমিকায় অবতীর্ণ হয়েছিলেন। ডনে উল্লেখ করা হয় যে, খেলায় তিনি কোন দ্যুতি ছড়াতে পারেননি, তার চলে আসা উচিত। তাসত্ত্বেও, দ্বিতীয় ইনিংসে ৪/৯১ লাভ করেছিলেন। মাইনর কাউন্টিজ চ্যাম্পিয়নশীপে কর্নওয়াল দলের পক্ষে খেলেছিলেন। ১২ সেপ্টেম্বর, ২০১২ তারিখে বাকিংহামশায়ারের বিপক্ষে চূড়ান্ত খেলায় ম্যান অব দ্য ম্যাচের পুরস্কার লাভ করেছিলেন তিনি। List of Pakistan Test Cricketers "Pakistan – Test Batting Averages"। ESPNCricinfo। সংগ্রহের তারিখ ২৫ জানুয়ারি ২০২০।  "Pakistan – Test Bowling Averages"। ESPNCricinfo। সংগ্রহের তারিখ ২৫ জানুয়ারি ২০২০।  রশীদ লতিফ অন্তাও ডি’সুজা এক টেস্টের বিস্ময়কারী পাকিস্তানি টেস্ট ক্রিকেটারদের তালিকা টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা ইএসপিএনক্রিকইনফোতে শাকিল আহমেদ (ইংরেজি) ক্রিকেটআর্কাইভে শাকিল আহমেদ (সদস্যতা প্রয়োজনীয়) (ইংরেজি)
চীনের মূল ভূখণ্ড

চীনের মূল ভূখণ্ড (চীনা মূল ভূখণ্ড নামেও পরিচিত) হলো গণপ্রজাতন্ত্রী চীনের (পিআরসি) সরাসরি এখতিয়ারভূক্ত ভৌগোলিক এবং ভূ-রাজনৈতিক অঞ্চল। হাইনান প্রদেশও এর অন্তর্ভুক্ত তবে চীনের বিশেষ প্রশাসনিক অঞ্চল হংকং এবং মাকাও আংশিকভাবে মূল ভূখণ্ডে পড়লেও এ দুটি চীনের মূল ভূখণ্ডের আওতাধীন নয়। "ভূখণ্ড" বুঝাতে চীনে দুটি পরিভাষা ব্যবহার করা হয়: Dàlù (大陆; 大陸), যার অর্থ "মহাদেশ" এবং Nèidì (内地; 內地), literally "দেশের অভ্যন্তর" বা "অন্তর্দেশ"। চীনে এ পরিভাষা দুটি সতন্ত্রভাবে ব্যবহৃত হয়। সরকারিভাবে চীনে তাইওয়ানকে তাদের ‘মূল ভূখণ্ডের অংশ’ মনে করা হয় যদিও তাইওয়ান ‘তা মনে করে না’। তবে হংকং এবং মাকাওকে চীনা সরকার ‘কেন্দ্রীয় প্রজাতন্ত্রের’ সরকার হিসেবে উল্লেখ করে। এ দুটির ক্ষেত্রে অন্তর্দেশ পরিভাষাটি ব্যবহার করা হয়। ‘চীন প্রজাতন্ত্রের মুক্ত অঞ্চল’-এর বিপরীত পরিভাষা হিসেবে চীনা সংবিধানে ‘মূল ভূখণ্ড’ ব্যবহৃত হয়। ১৯৩০-এর দশকে জাপন এই অঞ্চলে অভিযান চালায়। চীনা গৃহযুদ্ধের সময় ১৯৪৯ সালের মধ্যে চীনের কমিউনিস্ট পার্টির সামরিক শাখা পিপল’স লিবারেশন আর্মি চীনের অধিকাংশ অঞ্চল তৎকালীন কুমিনটেঙ শাসনের অধীন থেকে মুক্ত করে। ফলশ্রুতিতে কুমিনটেঙ সরকার চীনের মূল ভূখণ্ড থেকে সড়ে গিয়ে তুলনামুলক নিরাপদ স্থান তাইওয়ানে সরকার স্থানান্তর করে। ১৯৪৫ সালে দ্বিতীয় বিশ্বযুদ্ধের পর জাপান আত্মসমর্পণ করলে তাইওয়ান চীনা কর্তৃপক্ষের অধীনে আসে। ১৯৪৯ সালের ১ অক্টোবর গণপ্রজাতন্ত্রী চীন প্রতিষ্ঠা হয় এবং চীনের সব অঞ্চলে কমিউনিস্ট পার্টির কর্তৃত্ব প্রতিষ্ঠিত। পরবর্তী সময়ে চীনের মূল ভূখণ্ড এবং তাইওয়ানের মধ্যে সম্পর্ক খারাপ হতে শুরু করে। উভয় পক্ষই নিজেদের মূল কর্তৃপক্ষ হিসেবে উল্লেখ করে আন্তর্জাতিক দৃষ্টি আকর্ষণের চেষ্টা করে। চীনা মূল ভূখণ্ড পরিভাষাটি রাজনৈতিকভাবে নিরপেক্ষ হিসেবে গ্রহণ করে চীনের কমিউনিস্ট পার্টির এবং চীন সরকার কর্তৃক সরাসরি নিয়ন্ত্রণকৃত এলাকা বুঝাতে ব্যবহার হওয়া শুরু হয়। ১৯৭০-এর দশকের পূর্ব পর্যন্ত তাইওয়ান এবং চীন ভূখণ্ড একে অপরের প্রতি সামরিক হুমকি দেওয়া অব্যহত রাখে। পরবর্তীতে তাইওয়ানের কর্তৃপক্ষ চীন কর্তৃপক্ষকে ‘কমিউনিস্ট ডাকাত’ (共匪) অপরপক্ষে চীন তাইওয়ান কর্তৃপক্ষকে ‘চিয়াং ডাকাত’ নাম অবহিত করা শুরু করে। ১৯৯০-এর দশকে তাইওয়ানে গণতন্ত্র প্রতিষ্ঠা হওয়া শুরু হলে মূল ভূখণ্ড পরিভাষাটি জনপ্রিয়তা লাভ করতে শুরু করে। যেহেতু ১৯৪৯ সালে প্রতিষ্ঠা হওয়ার সময় হংকং ও মাকাও বিদেশি কলোনি ছিলো তাই পরিভাষটি এ দুটির ক্ষেত্রে ব্যবহার করা হয় না। ১৯৯৭ সালে হংকং এবং ১৯৯৯ সালে মাকাও চীনের অধীনে আসার পরও তারা নিজেদের মধ্যে রাজনৈতিক, আইনি এং একটি আলাদা অর্থনৈতিক ব্যবস্থা তৈরি করেছে। এ দুটির জন্য চীনা সরকার ‘এক রাষ্ট্র, দুই ব্যবস্থা’ নীতি গ্রহণ করেছে। Additional Articles to the Republic of China Constitution, 6th Revision, 2000 "...imperial Japan launched its invasion of the Chinese mainland in the 1930s" The Two Koreas and the Great Powers, Cambridge University Press, 2006, page 43. Jeshurun, Chandran, সম্পাদক (১৯৯৩)। China, India, Japan and the Security of Southeast Asia। Singapore: ISEAS। পৃষ্ঠা 146। আইএসবিএন 9813016612।  LegCo. "Legislative council HK." Mainland Judgments (Reciprocal Enforcement) Bill. Retrieved on 2008-03-10.
আমেদাবাদ জংশন রেলওয়ে স্টেশন

আহমেদাবাদ জংশন (স্টেশন কোড: এডিআই) হল ভারতের গুজরাত রাজ্যের আহমেদাবাদ শহররে প্রধান রেল স্টেশন। এটি গুজরাতের মধ্যে বৃহত্তম রেল স্টেশন। স্টেশনটি মুম্বই স্টেশনের পরে পশ্চিম রেলের দ্বিতীয় সর্বোচ্চ আয় প্রদানকারী এবং আহমেদাবাদ রেলওয়ে বিভাগের অন্তর্গত। ভারত বিভাগের আগে সিন্ধু মেল সিন্ধু প্রদেশের হায়দ্রাবাদ সঙ্গে যোগাযোগ ছিল এবং হায়দরাবাদ - মিরপুর খাস - খোকরপাড় - মুনাবাও - বার্মার - লুনি - যোধপুর - পালি - মারোয়ার - পালনপুর - আহমেদাবাদ রুটে যাত্রা করত। এটি গোকুলদাস কন্ট্রাক্টের এন্ড এসোসিয়েটস (গোকুলদাস ঠিকাদার এবং সহযোগী) দ্বারা নির্মিত হয়। স্টেশনের উত্তরের দিকে আহমেদাবাদে দুটি দীর্ঘতম মিনার রয়েছে, যা সিদি বশির মসজিদের একমাত্র অবশিষ্টাংশ। আহমেদাবাদ জংশন, ভারতের গুজরাত রাজ্যের আহমেদাবাদ শহরের জন্য রেল পরিবহনের প্রাথমিক স্টেশন এবং ভারতীয় রেলের পশ্চিম রেল জোনের একটি গুরুত্বপূর্ণ কেন্দ্র। স্থানীয়ভাবে লোকেরা এটিকে কালুপুর স্টেশন (কারণ এটি প্রাচীরের শহরের কালুপুর অঞ্চলে অবস্থিত) হিসাবে উল্লেখ করে, শহরের অন্যান্য স্টেশন যেমন গান্ধীগ্রাম, আসার্বা, সরখেজ, বাস্তুরপুর, চান্দলদিয়া, ভাত্বা, মণিনগর এবং সাবারমতী জংশন থেকে আলাদা করার জন্য। এটি ট্রেনের দ্বারা আহমেদাবাদকে গুজরাতের বিভিন্ন অঞ্চলের সঙ্গে সংযুক্ত করে, সেইসাথে ভারতের প্রধান শহরগুলি যেমন মুম্বই, দিল্লি, বেঙ্গালুরু, কলকাতা, চেন্নাই, হায়দ্রাবাদ, বিশাখাপত্তনম, ত্রিভান্দ্রাম, আজমের, ধানবাদ, ডাল্টনগঞ্জ, গোয়ালিয়র, জয়পুর, ইন্দোর এবং হাওড়ার সঙ্গে যুক্ত করে। স্টেশনটিতে ১২ টি প্ল্যাটফর্ম রয়েছে। এখানে প্রচুর পরিমাণে চায়ের দোকান, স্নাক বার, ঔষধ সম্পর্কিত দোকান এবং অনুসন্ধান কেন্দ্র রয়েছে। স্টেশনটিতে একটি সাইবারকাফেও রয়েছে, যা টাটা ইন্ডিকোম দ্বারা চালিত এবং বর্তমানে গুগল স্টেশন ও রেলটেল ওয়াই-ফাই দিয়ে সজ্জিত। স্টেশনটিকে প্রযুক্তিগতভাবে উন্নত স্টেশন হিসাবে গড়ে তোলার জন্য বৃহত আকারের স্বয়ংক্রিয় নিয়ন্ত্রণব্যবস্থা চালু রয়েছে এবং আইসিআইসিআই ব্যাংক, ক্যানারা ব্যাংক, ইউনিয়ন ব্যাংক অফ ইন্ডিয়া, ডেনা ব্যাংক, ব্যাংক অফ বরোদা, স্টেট ব্যাংক অফ ইন্ডিয়া এবং অন্যান্য বড় ব্যাংকগুলির নতুন এটিএম আউটলেটগুলি স্টেশনে স্থাপন করা হয়েছে। রেলটেল আহমেদাবাদ স্টেশনে একটি সাইবার ক্যাফে পরিচালনা করে। আহমেদাবাদ রেলওয়ে স্টেশন হ্যান্ড-পুশ লাগেজ ট্রলি পরিষেবা শুরু করেছে স্টেশনে। এ জাতীয় ট্রলি সবসময় বিমানবন্দরগুলিতে পাওয়া যায়, তবে রেল স্টেশনগুলির জন্য এটি একটি নতুন উদ্যোগ। রেলওয়ে যাত্রীদের কাছ থেকে প্রথমে লাগেজ ট্রলি প্রতি পাঁচ টাকা করে নেবে। ২০১০ সালের হিসাবে, পরিষেবাটি কেবল প্ল্যাটফর্ম নং -১ এর জন্য উপলব্ধ ছিল, তবে নতুন লিফট এবং এসকেলেটারগুলি ২০১০-এর শেষের দিকে কার্যকরী হওয়ার পরে, ট্রলি পরিষেবাটি আহমেদাবাদ রেলস্টেশনের সমস্ত প্ল্যাটফর্মে চালু করার কথা বলা হয়। "Indian railway codes"। Indian Railways। সংগ্রহের তারিখ ২৫ আগস্ট ২০১৮।  Murray, John (১৯৪৯)। Hearn, Sir Gordon Risley, সম্পাদক। A handbook for Travellers in India and Pakistan, Burma and Ceylon: Including the Portuguese and French Possessions and the Indian States। পৃষ্ঠা 211 – Google Books-এর মাধ্যমে।  Gandhi, Mahatma (১৯২৯)। Young India। Vol. 11। Navajivan Publishing House। পৃষ্ঠা 50 – Google Books; University of Virginia-এর মাধ্যমে।  "Indian Railways FAQ: Geography : International"। irfca.org। সংগ্রহের তারিখ ২০১৪-০৫-৩০।
মকর (হিন্দু পুরাণ)

মকর হিন্দু পুরাণের বর্ণনা অনুসারে একটি পৌরাণিক জীব। মকর গঙ্গা ও বরুণের বাহন। এছাড়াও মকর হিন্দুদের প্রেম ও কামনার দেবতা কামদেবের প্রতীক। কামদেবের পতাকায় মকরের একটি চিত্র অঙ্কিত থাকে; তাই এই পতাকা মকরধ্বজ নামে পরিচিত। মকরকে সাধারণত জলজ প্রাণী মনে করা হয়ে থাকে; কেউ কেউ একে কুমির, আবার কেউ কেউ একে ডলফিনের স্বরূপ মনে করেন। কোনো কোনো ক্ষেত্রে হাতির মাথাবিশিষ্ট মাছের আকারেও এর মূর্তি কল্পিত হয়। হিন্দু বিশ্বাস অনুযায়ী সকল জীবন ও উর্বরাশক্তির প্রতীক জলের সঙ্গে মকরকে যুক্ত করা হয়। জ্যোতিষে রাশিচক্রের মকর রাশির প্রতীক মকর। ভারতীয় শিল্পকলায় বিভিন্ন মোটিফে বিভিন্ন আকারে মকরের চিত্রাঙ্কণ করা হয়ে থাকে। বিশ্বঐতিহ্যস্থল সাঁচি স্তুপসহ বিভিন্ন বৌদ্ধ স্তুপের তোরণে মকরের মূর্তি দেখা যায়। আবার অনেক রাজপ্রতীকেও মকরের স্থান বিদ্যমান ছিল। ছদ্মপ্রাণীবিদগণ অনুমান করে থাকেন মকরের কিংবদন্তিটি দক্ষিণ আফ্রিকার ভারত মহাসাগরীয় তটে দৃষ্ট ট্রাঙ্কোর সঙ্গে সম্পর্কযুক্ত। http://64.207.147.134/monsters/carcass/index.php?detail=article&idarticle=61[স্থায়ীভাবে অকার্যকর সংযোগ] AmericanMonsters. "Trunko," (retrieved on December 3rd, 2008). Dictionary of Hindu Lore and Legend (আইএসবিএন ০-৫০০-৫১০৮৮-১) by Anna Dallapiccola The Illustrated Book of Signs and Symbols by Miranda Bruce-Mitford উইকিমিডিয়া কমন্সে মকর (হিন্দু পুরাণ) সংক্রান্ত মিডিয়া রয়েছে। চদ – একটি তিব্বতীয় বৌদ্ধ ধর্মবিশ্বাস যার মূর্তিকল্পের সঙ্গে মকর জড়িত। টেমপ্লেট:হিন্দুপুরাণ